স্টাফ রিপোর্টার ॥ জেলা আওয়ামী লীগের সভাপতি ও সংসদ সদস্য এডভোকেট মো. আবু জাহির বলেছেন, আওয়ামীলীগ সরকার দেশের শিক্ষা ব্যবস্থার উন্নয়নে নিরলস কাজ করে যাচ্ছে। এলাকার অনগ্রসর ও তুলনামূলক কম উন্নত গ্রামাঞ্চলের উন্নয়নকে অগ্রাধিকার দিয়ে শিক্ষা, স্বাস্থ্য, যোগাযোগ ও কৃষির উন্নয়নে গুরুত্ব প্রদান করছে। তিনি সম্প্রতি লাখাই উপজেলার বুল্লা ইউনিয়নে বেগুনাই-মাদনা এসইএসডিপি মডেল মাধ্যমিক বিদ্যালয়ের নবনির্মিত ভবন উদ্বোধন শেষে এক সমাবেশে প্রধান অতিথির বক্তব্যে এসব কথা বলেন। শিক্ষা প্রকৌশল অধিদপ্তর প্রায় ২ কোটি টাকা ব্যয়ে এই ভবনটি নির্মাণ করে। অনুষ্ঠানে বিশেষ অতিথি হিসেবে উপস্থিত ছিলেন লাখাই উপজেলা চেয়ারম্যান এডঃ মুশফিউল আলম আজাদ, বীর মুক্তিযোদ্ধা তাজুল ইসলাম, সাবেক চেয়ারম্যান মোর্শেদ কামাল তালুকদার, ইকরামুল মজিদ চৌধুরী শাকিল, দেলোয়ার হুসেন মান্না, আশরাফ উদ্দিন ...